text: Nyt program viser Syd- og Sønderjylland i verdensklasse
  13 januar 2019 kl. 10.22
  Programmet, Verdensklasse, viser det bedste, største og mest fascinerende, som Syd- og Sønderjylland har at byde på.
  Der er mad, musik og kulturhistorie i verdensklasse i nyt program på TV SYD.
  Programmet, Verdensklasse, går helt tæt på nogle af landsdelens succeser og verdensarv; på det, der gør os stolte af at bo i Syd- og Sønderjylland.
  Over 12 afsnit fortæller Verdensklasse om de mange mennesker, der arbejder benhårdt for at holde et tårnhøjt niveau uanset om det gælder gastronomi, scenekunst eller kulturhistorie.
  De første afsnit handler om de ildsjæle og professionelle, der passer på Kongernes Jelling, Christiansfeld og Vadehavet, som alle er på Unescos liste over verdensarv. Senere afsnit går tæt på musik, scenekunst og mad.
  Programmet kan ses på TV SYD søndage klokken 19.30 eller her på siden, når det passer dig bedst.
  